open-index/open-wikipedia-markdown huggingface dataset:
ელ-აღეილა

**ელ-აღეილა** () — სანაპირო ქალაქი ლიბიაში, სიდრის ყურესთან, კირენაიკის რეგიონის დასავლეთ ნაწილში. 1988 წელს მიეკუთვნა აჯდაბიის რაიონს, 1995-2001 წლებში რაიონის სახელი უცნობია, 2001 წელს კი კვლავ აჯდაბიას შეუერთდა. 2007 წელს, გადავიდა უფრო ფართო, ელ-ვახატის რაიონში. 

ელ-აღეილა უფრო უკეთ ცნობილია მის ტერიტორიაზე მიდმინარე ბრძოლებით მეორე მსოფლიო ომის დროს, ჩრდილოეთ აფრიკის კამპანიისას.

## ისტორია
ქალაქი გაშენებულია რომაელთა თავდაცვით ქალაქ ანაბუკისისა და მის ბერძნულ წინამორბედ აუტომალის ადგილზე. 

იტალიური ოკუპაციის დროს ელ-აღეილა ბედუინთა საკონცენტრაციო ბანაკი იყო, სადაც სიცოცხლეს ათასობით ბედუინი გამოასალმეს. 

## ლიბიის სამოქალაქო ომი
ლიბიის სამოქალაქო ომის დროს, მარტის დასაწყისში ქალაქი კადაფის მოწინააღმდეგე ძალებმა აიღეს, თუმცა ამავე თვის შუა რიცხვებში იგი კვლავ დაიბრუნეს კადაფის მომხრეებმა. მარტის ბოლოს კვლავ ეროვნულმა გარდამავალმა საბჭომ აიღო.

## იხილეთ აგრეთვე
* ლიბიის ქალაქების სია

## რესურსები ინტერნეტში
* Satellite map at Maplandia.com
* Search for Al `Uqaylah in the MSN Encarta atlas

## სქოლიო
კატეგორია:ლიბიის ქალაქები
დონგჰოი

**დონგჰოი** () — ქალაქი ვიეტნამში. 2009 წლის მონაცემებით მოსახლეობა შეადგენს 108 000 კაცს. ქალაქიდან  ჩრდილოეთით 6 კილომეტრში მდებარეობს დონგჰოის აეროპორტი.

## რესურსები ინტერნეტში 
* დონგჰოის ოფიციალური საიტი

კატეგორია:ვიეტნამის ქალაქები
დვინის საეკლესიო კრება

**დვინის საეკლესიო კრება** — სომხეთის საკათალიკოსო რეზიდენციაში ქალაქ დვინში 506 წელს, ბიზანტიის ინიციატივით მოწვეული ქართლის, სომხეთისა და ალბანეთის ეკლესიების საერთო კრება. ქართული ეკლესიის დელეგაცია შედგებოდა 24 ეპისკოპოსისაგან, ხელმძღვანელობდა ქართლის კათალიკოსი გაბრიელი. სომხეთის დელეგაციას სათავეში ედგა ბაბგენ კათალიკოსი. დვინის საეკლესიო კრებამ დაგმო ნესტორიანელობა და მიიღო ზენონ კეისრის დიოფიზიტ-მონოფიზიტთა შემარიგებელი „ჰენოტიკონი“. აქტები შედგა ქართულ, სომხურ, ალბანურ და ბერძნულ ენებზე.

დვინის საეკლესიო კრების მონაწილე ეკლესიებმა ირანის ქვეშევრდომ ქვეყნებში მცხოვრებ მართლმადიდებლებთან თავიანთ ენაზე შედგენილი ეპისტოლეები გაატანეს ნესტორიანელებისაგან თავის დასაცავად ირანიდან ჩამოსულ დელეგაციას. ეპისტოლეებში გადმოცემული იყო ამიერკავკასიის ეკლესიების მრწამსი და მათი რელიგიური პოლიტიკა. ჩვენამდე მოაღწია სომხური დელეგაციის ეპისტოლემ, რომელიც შესულია „ეპისტოლეთა წიგნისა“ (სრულად) და „სარწმუნოების ბეჭდის“ (ფრაგმენტი) სახელით ცნობილ კრებულებში.

## ლიტერატურა
კატეგორია:საეკლესიო კრებები
კატეგორია:506
დუკები

**დუკები** — ბიზანტიის იმპერატორთა დინასტია, მცირეაზიელი პროვინციული არისტოკრატიის შთამომავალნი. მართავდნენ 1059-1067 და 1071-1078 წლებში. დუკები წყაროებში IX საუკუნიდან იხსენიებიან. X საუკუნის დამდეგს იმპერატორის წინააღმდეგ გამოვიდნენ, მაგრამ დამარცხდნენ. X საუკუნის დასასრულს მხარი დაუჭირეს აჯანყებულ ბარდა სკლიაროსს. დუკებს დიდი მამულები ჰქონდათ აგრეთვე ბალკანეთის ნახევარკუნძულზე, ენათესავებოდნენ სკლიაროსთა, კომნენოსთა, ანგელოსთა ფეოდალურ საგვარეულოებს. 1059-1067 წლებში ტახტზე იყო კონსტანტინე X დუკა, ხოლო 1071-1078 წლებში მისი ვაჟი მიხეილ VII, რომელსაც ცოლად ჰყავდა საქართველოს მეფე ბაგრატ IV-ის ასული მართა - დედოფალი მარიამი. დუკებს ძალაუფლება წაართვა ნიკიფორე III ბოტანიატემ, 1081 წელს დუკებმა მხარი დაუჭირეს ალექსი I კომნენოსს. მიხეილ VII-ის ვაჟი კონსტანტინე 1081-1094 წლებში ალექსი I-ის თანამმართველი იყო. დუკები დედაქალაქის უმაღლესი არისტოკრატიის ინტერესებს გამოხატავდნენ, მათი მმართველობა ბიზანტიის დაცემის ხანა იყო (შინაააშლილობა, აჯანყებები, სელჩუკთა შემოსევები). XIII საუკუნეში ანგელოს-დუკების გვარი ეპირის დესპოტატის ტახტს ფლობდა.

## ლიტერატურა
*
კატეგორია:ბიზანტიის დინასტიები
კატეგორია:დინასტიები
Business & Pleasure

**Business & Pleasure** — კინოსტუდია Lucas Entertainment-ის 2012 წლის გეი პორნოგრაფიული ფილმი. მისი რეჟისორია მაიკლ ლუკასი. ფილმში მოქმედებები მიმდინარეობს ბიზნეს კორპორაციაში, სადაც სხვადასხვა სიტუაციები ვითარდება.

## რესურსები ინტერნეტში
*

კატეგორია:გეი პორნოგრაფიული ფილმები
ჯალუ

**ჯალუ** () — ქალაქი ჩრდილო-აღმოსავლეთ ლიბიაში, ელ-ვახატის რაიონში, ჯალუს ოაზისში.  2001-2007 წლებში მიეკუთვნებოდა აჯდაბიის რაიონს. 1983-1987 წლებში იყო ჯალუს რაიონის ადმინისტრაციული ცენტრი. 

ქალაქი გაშენებულია ლიბიის უდაბნოში მდებარე ოაზისში, სიდრის ყურიდან 250 კმ-ის მოშორებით. მისგან 30 კმ-ით ჩრდილო-აღმოსავლეთით მდებარეობს ავჯილის ოაზისი. 

რეგიონის მთავარი ეკონომიკური საქმიანობაა სოფლის მეურნეობა და ნავთობის სექტორში მომუშავე კომპანიებში საქმიანობა. მოყავთ ფინიკის პალმა, პომიდორი და ხორბლეული. 

ლიბიის სამოქალაქო ომის დროს ჯალუ კირენაიკის უდაბნოს კამპანიის ობიექტი იყო.

## იხილეთ აგრეთვე
* ლიბიის ქალაქების სია

## რესურსები ინტერნეტში
*Satellite map at Maplandia.com
*Search for Jalu in the MSN Encarta atlas

## სქოლიო
კატეგორია:ლიბიის ქალაქები
შვეიცარიის საელჩო თბილისში (რუსეთის ინტერესების სექცია)

thumb|300px|თბილისში რუსეთის საელჩოს ყოფილი შენობა ჭავჭავაძის გამზირზე, ამჟამად შვეიცარიის საელჩოსთან არსებული რუსეთის ინტერესების სექცია.
**შვეიცარიის საელჩოსთან არსებული რუსეთის ფედერაციის ინტერესების სექცია** — რუსეთის დიპლომატიური მისია საქართველოში, რომელიც მდებარეობს ჭავჭავაძის გამზირზე, თბილისში. 
2008 წლის აგვისტოს რუსეთ-საქართველოს ომის გამო, საქართველოს საგარეო საქმეთა სამინისტროს 2008 წლის 29 აგვისტოს გადაწყვეტილებით რუსეთთან დიპლომატიური ურთიერთობები შეწყდა. რუსეთის ფედერაციის საგანგებო და სრულუფლებიანი ელჩი საქართველოში ვიაჩესლავ კოვალენკო მოსკოვში 2008 წლის 30 სექტემბერს ჩავიდა. 2009 წლის 5 მარტს შვეიცარიის საელჩოსთან  საქართველოში და შვეიცარიის საელჩოსთან რუსეთში ოფიციალურად გაიხსნა რუსეთის ფედერაციის ინტერესების სექცია და საქართველოს ინტერესების სექცია შესაბამისად.

## რუსეთის ფედერაციის ინტერესების სექცია 
*შვეიცარიის საელჩო წარმოადგენს რუსეთის ფედერაციის ინტერესების სექციას საქართველოში. 
*სექციის უფროსი: ანდრეი ვასილის ძე სმაგა ()
*მისამართი: თბილისი, 0162, ჭავჭავძის გამზირი, 51
*ტელეფონი: +995(32) 291-24-06, 291-26-45
*ფაქსი: +995(32) 291-27-38
## საკონსულო განყოფილება 
*განყოფილების გამგე: ევგენი ალექსეის ძე შულცევი ()
*მისამართი: თბილისი, 0162, ჭავჭავაძის გამზირი, 51
*ტელეფონი: +995(32) 291-27-82 (მორ.), 291-23-10
*ფაქსი: +995(32) 291-30-85

## იხილეთ აგრეთვე 
* რუსეთ-საქართველოს ომი (2008)
* რუსეთ-საქართველოს ურთიერთობები
## რესურსები ინტერნეტში 
* Georgia breaks relations with Russia 
* ურთიერთობები საქართველოსა და შვეიცარიის კონფედერაციას შორის 
## სქოლიო 
კატეგორია:თბილისი
კატეგორია:რუსეთ-საქართველოს ურთიერთობები
ან-ნოფალია

**ან-ნოფალია** () — ქალაქი ლიბიაში, სირთის რაიონში. 

მდებარეობს ყოფილ ბინ-ჯავადის რაიონში, ქალაქ ბინ-ჯავადიდან 20 კმ-ით დასავლეთითა და უვაიჯიდან 15 კმ-ით სამხრეთ-აღმოსავლეთით. 

მეორე მსოფლიო ომის დროს, 1942 წლის ბოლოს, ნოფალიაში მოხდა შემაჯამებელი შეტაკება ერვინ რომელის ძალები უკუიქცნენ.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ალესანდრო მატრი

**ალესანდრო მატრი** (; დ. 19 აგვისტო, 1984, სანტ'ანჯელო-ლოდიჯანო, იტალია) — იტალიელი ფეხბურთელი, რომელიც ამჟამად თამაშობს იტალიის სერია A-ს კლუბ „სასუელოში“.

## საკლუბო კარიერა 
ალესანდრო მატრიმ დაიწყო თავისი კარიერა ფანტულა 1874-ში, საიდანაც 1996 წელს მილანში გადავიდა. 6 წელი მან მილანის პრიმავერაში გაატარა, 2003 წელს კი მას დებიუტი ჰქონდა მილანის მთავარ გუნდში პიაჩენცას წინააღმდეგ. ამის შემდეგ იგი 2 წელი ისევ მილანის პრიმავერას ფეხბურთელი იყო. შემდეგ იგი იჯარით პრატოში, ლუმეცანეში და რიმინიში იყო გადასული.

2007 წელს მატრი ოფიციალურად კალიარის ფეხბურთელი გახდა, სარდინიელებს მისი ტრანსფერი 2.3 მილიონი ევრო დაუჯდათ. დებიუტი მას ნაპოლის წინააღმდეგ ჰქონდა, ხოლო 1-ლი გოლი კი მან პარმას გაუტანა და მოაგებინა თავის გუნდს. მთლიან ჯამში კი იმ სეზონში 6 გოლის გატანა შეძლო 34 მატჩში. დიდ წილად მატრი შეცვლებზე შემოდიოდა, რადგან კალიარის მწვრთნელი უფრო რობერტ აკვაფრესკას და ჯედას ენდობოდა.
2008/09 სეზონში მატრიმ მთლიანობაში 31 თამაში ჩაატარა, თუმცა ძირითადიდან მხოლოდ 11-ჯერ დაიწყო.

2009/10 სეზონში აკვაფრესკა წავიდან გუნდიდან და ესეც მატრის ბრწყინვალე "სარდინიული" კარიერის დასაწყისი და დასასრული იყო, მან 13 გოლის გატანა შეძლო იმ სეზონში, ამას 7 გოლი მან ზედიზედ გაიატანა, რაც ლუიჯი რივას რეკორდი გაიმეორა და რაც მთავარია გუნდის საუკეთესო ფეხბურთელი გახდა.
2011 წელს, ზამთრის სატრანსფერო პერიოდში მატრი იჯარით იუვენტუსში გადავიდა 2.5 მილიონ ევროდ და მან თავი მოაწონა ტურინულ კლუბს, რადგან სეზონის ბოლოს იგი უკვე ოფიციალურად გახდა იუვენტუსის ფეხბურთელი. მისი ტრანსფერი კი ბებერ სინიორას 15.5 მილიონი ევრო დაუჯდა და დაიწყო მისი არც თუ ისე სახარბიელო კარიერა.

## სანაკრებო კარიერა 
2011 წელს მატრი პირველად იქნა ნაკრებში გამოძახებული გერმანიის წინააღმდეგ. 1-ლი გოლი ნაკრებში კი მან უკრაინას გაუტანა ამხანაგურ მატჩში.

## მიღწევები 
;იუვენტუსი
* **სერია A** (3): 2011-12, 2012-13, 2014-15
* **იტალიის სუპერთასი** (2): 2012, 2013
* **იტალიის თასი**: 2014-15

## რესურსები ინტერნეტში 
* სტატისტიკა soccerway-ზე 
* football.it-ის პროფილი  

კატეგორია:იტალიელი ფეხბურთელები
კატეგორია:დაბადებული 1984
კატეგორია:იუვენტუსის ფეხბურთელები
კატეგორია:მილანის ფეხბურთელები
კატეგორია:სერია A-ს ფეხბურთელები
კატეგორია:დაბადებული 19 აგვისტო
კატეგორია:ცოცხალი ადამიანები
მარსა-ელ-ბურეიკა

**მარსა-ელ-ბურეიკა** () — ინდუსტრიული და საგანმანათლებლო დაწესებულებების რამდენიმე პატარა ქალაქის კომპლექსი ლიბიაში, სიდრის ყურესთან, ხმელთაშუა ზღვის ყველაზე სამხრეთ წერტილთან. მდებარეობს ყოფილ აჯდაბიის რაიონში, რომელიც 2007 წელს ელ-ვახატის რაიონს შეერწყა. ქალაქი ლიბიის მეორე უმსხვილესი ჰიდრო-კარბონული კომპლექსის ცენტრია. 

ლიბიის სამოქალაქო ომის დროს, ქალაქი სწრაფად გადავიდა ოპოზიციის ხელში. 2 მარტს სამთავრობო ძალები მის აღებას შეეცადნენ, თუმცა წარუმატებლად. უკვე 13 მარტს, მათი შეტევა წარმატებული აღმოჩნდა. აჯანყებულებმა ქალაქი მხოლოდ 26 მარტს დაიბრუნეს. აპრილში აჯანყებულები ქალაქის მიდამოებიდან კვლავ განდევნეს, წარმოქიმნა რამდენიმეთვიანი ჩიხი. 2011 წლის 11 აგვისტოს, აჯანყებულებმა დასახლების აღმოსავლეთ ნაწილი აიღეს.

## იხილეთ აგრეთვე
* ლიბიის ქალაქების სია

## რესურსები ინტერნეტში
*Description of Port Facilities 
*Marsā al-Burayqah at Encyclopædia Britannica online

## სქოლიო
კატეგორია:ლიბიის ქალაქები
უმ-ელ-რიზამი

**უმ-ელ-რიზამი** () — ქალაქი აღმოსავლეთ ლიბიაში. მდებარეობს ქალაქ დარნიდან 48 კმ-ით სამხრეთით და ტობრუკიდან 45 კმ-ით დასავლეთით. დაყოფილია რამდენიმე კვარტალად. მოსახლეობა 12 000 ადამიანს შეადგენს.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
ქამინისი

**ქამინისი** () — პატარა ქალაქი ჩრდილო-აღმოსავლეთ ლიბიაში, კირენაიკის რეგიონში, სიდრის ყურესთან. მდებარეობს ბენღაზიდან 50 კმ-ით სამხრეთით და სელუქიდან 23 კმ-ით დასავლეთით.

ახ. წ. 642 წელს, მუსლიმთა მიერ დაპყრობამდე ქალაქი **ჩამინოსის** სახელით იყო ცნობილი.

## იხილეთ აგრეთვე
* ლიბიის ქალაქების სია

## სქოლიო
კატეგორია:ლიბიის ქალაქები
Eloy

**Eloy** — გერმანული პროგრესული როკ-ჯგუფი, რომლის სტილი მოიცავს სიმფონიურ და სპეის როკს. აქედან უკანასკნელი უფრო გამოკვეთილია ჯგუფის ადრეულ ალბომებზე. მიუხედავად წარმოშობისა და პერიოდისა, ჯგუფს არ თვლიან კრაუტროკის ჟანრის კოლექტივად, ვინაიდან მათი ჟღერადობა უფრო ახლოს არის ჯგუფებთან  პინკ ფლოიდი, კინგ კრიმსონი და Yes.

## დისკოგრაფია
### სტუდიური ალბომები
* *Eloy* (1971)
* *Inside* (1973)
* *Floating* (1974)
* *Power and the Passion* (1975)
* *Dawn* (1976)
* *Ocean* (1977)
* *Silent Cries and Mighty Echoes* (1979)
* *Colours* (1980)
* *Planets* (1981)
* *Time to Turn* (1982)
* *Performance* (1983)
* *Metromania* (1984)
* *Code Name: Wild Geese* (1984) (საუნდტრეკი)
* *Ra* (1988)
* *Destination* (1992)
* *The Tides Return Forever* (1994)
* *Ocean 2: The Answer* (1998)
* *Visionary* (2009)
* *The Vision, the Sword and the Pyre – Part I* (2017)
* *The Vision, the Sword and the Pyre – Part II* (2019)
* *Echoes from the Past* (2023)

## რესურსები ინტერნეტში 
*ოფიციალური საიტი
*Eloy საიტზე www.progweed.net 
*Eloy-ს ბიოგრაფია (გერმანულად) - http://www.germanrock.de/e/eloy(http://www.germanrock.de/e/eloy)
*Eloy-ს გვერდი საიტზე Gnosis2000.net
*Eloy საიტზე Bigbangmag.com  (ფრანგულად)
*Eloy საიტზე Progarchives

კატეგორია:გერმანული პროგრესული როკ-ჯგუფები
კატეგორია:სპეის როკ-ჯგუფები
კატეგორია:1969 წელს ჩამოყალიბებული ჯგუფები
დრეზდენის ბრძოლა

**დრეზდენის ბრძოლა**  () — ნაპოლეონის ომების ერთ-ერთი ბრძოლა, რომელშიც ერთმანეთს დაუპირისპირდნენ საფრანგეთი და მეექვსე კოალიცია, რომლის შემადგენლობაში შედიოდნენ რუსეთის, ავსტრიისა და პრუსიის მოკავშირე არმიები. გაიმართა 1813 წლის 26-27 აგვისტოს. 

ბოჰემიის არმიამ (ფელდმარშალი კარლ შვარცენბერგი) აგვისტოს ბოლოს ნაპოლეონის მთავარი ძალების ზურგში სამხრეთიდან შეუტია დრეზდენს. 26 აგვისტოს მოკავშირეთა 70-ათასიანმა ავანგარდამ შეავიწროვა გუვიონ სენ-სირის კოპუსი, რომელიც დრეზდენს იცავდა. საშველად მოსულმა ნაპოლეონის მთავარმა ძალებმა მოკავშირეთა წინსვლა შეაჩერა, ხოლო 27 აგვისტოს დაარტყა მოკავშირეთა მარცხენა ფრთას და უკუაგდო იგი. შვარცენბერგმა უკან დახევა დაიწყო, მას იფარავდა გენერალ ა. ოსტერმან-ტოლსტოის არიერგარდი, რომელმაც 29-30 აგვისტოს კულმთან დაამარცხა დადევნებული ფრანგები. დრეზდენის ბრძოლა ნაპოლეონის უკანასკნელი გამარჯვება იყო 1813 წლის კამპანიაში. 

## ლიტერატურა
კატეგორია:ნაპოლეონის ომების ბრძოლები
კატეგორია:1813
კატეგორია:საფრანგეთის ბრძოლები
კატეგორია:რუსეთის ბრძოლები
კატეგორია:ავსტრიის ბრძოლები
კატეგორია:გერმანიის ბრძოლები
კატეგორია:XIX საუკუნის ბრძოლები
კატეგორია:1813 წლის ბრძოლები
Men of Israel

**Men of Israel** — კინოსტუდია Lucas Entertainment-ის 2009 წლის გეი პორნოგრაფიული ფილმი. ფილმის რეჟისორია მაიკლ ლუკასი. ფილმის გადაღებები მიმდინარეობდა ისრაელში და მასში მონაწილე მსახიობების უმეტესობა ებრაელი იყო. თავად ფილმის რეჟისორიც საბჭოთა კავშირში დაბადებული ებრაელია.

## რესურსები ინტერნეტში
*

კატეგორია:გეი პორნოგრაფიული ფილმები
კატეგორია:2009 წლის ფილმები
დაიანა როსი

**დაიანა ერნესტინ როსი** (; დ. 26 მარტი, 1944, დეტროიტი) — ამერიკელი მომღერალი და მსახიობი.

## ადრეული წლები 
დაიანა მრავალშვილიან ოჯახში დაიბადა. მან საკმაოდ ადრეულ ასაკში გამოამჟღავნა თავისი მუსიკალური შესაძლებლობები.

## დისკოგრაფია 
## ფილმოგრაფია 
*1964: *T.A.M.I. Show* (The Supremes-თან)
*1965: *Beach Ball* (The Supremes-თან)
*1972: *ლედი მღერის ბლუზს*
*1975: *წითელი ხე*
*1978: *ვიზი*
*1994: *სიბნელიდან*
*1999: *ორმაგი პლატინა*
*2002: *The Making and Meaning of We Are Family* (დოკუმენტური)
*2010: *Met With Sandra Ellison and Tamia Holmes*

## ავტობიოგრაფიები 
* 
* 

## რესურსები ინტერნეტში 
* 
*

## სქოლიო
კატეგორია:ჰოლივუდის დიდების ხეივანი
კატეგორია:დაბადებული 26 მარტი
კატეგორია:დაბადებული 1944
კატეგორია:RCA Records-ის შემსრულებლები
კატეგორია:დაბადებული 26 მარტი
კატეგორია:XX საუკუნის ამერიკელი ქალი მსახიობები
კატეგორია:XX საუკუნის ამერიკელი მომღერლები
კატეგორია:XX საუკუნის ამერიკელი ქალი მომღერლები
კატეგორია:XXI საუკუნის ამერიკელი ქალი მსახიობები
კატეგორია:XXI საუკუნის ამერიკელი მომღერლები
კატეგორია:XXI საუკუნის ამერიკელი ქალი მომღერლები
კატეგორია:აფრო-ამერიკელი ქალი მსახიობები
კატეგორია:აფრო-ამერიკელი ქალი მომღერლები
კატეგორია:ამერიკელი ქალი პოპ-მომღერლები
კატეგორია:ამერიკელი პოპ-მომღერლები
კატეგორია:ამერიკელი ქალი კინომსახიობები
კატეგორია:ამერიკელი სოპრანოები
კატეგორია:ამერიკელი სოულ-მომღერლები
კატეგორია:ამერიკელი ქალი თეატრის მსახიობები
კატეგორია:ამერიკელი ტელემსახიობი ქალები
კატეგორია:ტონის ჯილდოს მფლობელები
კატეგორია:როკ-ენ-როლის დიდების დარბაზში შესული შემსრულებლები
კატეგორია:ცოცხალი ადამიანები
მირეი ბალესტრაზი

**მირეი ბალესტრაზი** ( დ. 2 სექტემბერი, 1954) —  ფრანგი სახელმწიფო მოღვაწე, ინტერპოლის პრეზიდენტი 2012 წლის 8 ნოემბრიდან 2016 წლამდე, პირველი ქალი აღნიშნულ თანამდებობაზე.

ბალესტრაზი პოლიციის კომისარი 1975 წელს გახდა. იგი ცნობილი ბორდოსა და კორსიკაზე ორგანიზებულ დანაშაულთან ბრძოლით გახდა.

2010 წლიდან ბალესტრაზი ევროპაში ინტერპოლის აღმასრულებელი კომიტეტის ვიცე-პრეზიდენტის პოსტს იკავებდა. საფრანგეთის შინაგან საქმეთა მინისტრმა მანიუელ ვალსმა განაცხადა, რომ ბალესტრაზი „იმ ქალებს ეკუთვნის, რომლებითაც ფრანგული პოლიცია ამაყობს“.

## რესურსები ინტერნეტში
* ინტერპოლის ოფიციალური საიტი.

## სქოლიო
კატეგორია:ინტერპოლის პრეზიდენტები
კატეგორია:დაბადებული   2 სექტემბერი
კატეგორია:დაბადებული 1954
კატეგორია:ცოცხალი ადამიანები
დრეგოვიჩები

250px|მინიატიურა|სლავები და მათი მეზობლები
**დრეგოვიჩები** — აღმოსავლეთ სლავთა ტომობრივი გაერთიანება სახლობდნენ  მდინარე პრიპიატის აუზში და ჩრდილოეთით. საზღვრები ზუსტად დადგენილი არ არის, არც მატიანეს შემოუნახავს ცნობები დრეგოვიჩების შესახებ. ცნობილია მხოლოდ რომ ჰქონდათ თავისი სამთავრო, რომლის მთავარი ქალაქი ტუროვო პრიპიატის ნაპირას მდებარეობდა. X საუკუნეში დრეგოვიჩების მიწა კიევის რუსეთის შემადგენლობაში შევიდა და ტუროვოს სამთავროს ძირითადი ტერიტორია გახდა, ხოლო დრეგოვიჩების მიწა-წყლის ჩრდილო-დასავლეთი მხარე პოლოცკის სამთავროში მოექცა.

## ლიტერატურა
## რესურსები ინტერნეტში
* Карта расселения народов Европы в IX веке 

კატეგორია:სლავები
გორასამარხი

[300px|მინიატიურა|[ძველი უფსალა|ძველი უფსალის გორასამარხები, შვედეთი.]]
**გორასამარხი**, *ყორღანი* — არქეოლოგიური ძეგლების კატეგორია, მიწაყრილი ან ქვაყრილი სამარხის თავზე. გორასამარხი ჩვეულებრივ ნახევარსფერულია, უფრო იშვიათდ, ოვალურ-, კვადრატულ-, ან მოგრძოფუძიანი. ზოგი გორასამარხი პატარაა (სიმაღლე 30 სმ, ფუძის დიაეტრი 3 მ), ზოგი ძალიან დიდი (სიმაღლე 20 მ, ფუძის დიამეტტრი 100 მ-ზე მეტი). თრიალეთის ზოგიერთი გორასამარხის ფართობი 300 მ² აღემატებოდა. გორასამარხის ფუძეს ხშირად ქვების წრიული წყობა ან თხრილი შემოუყვება. მიწაყრილით ან ქვაყრილით დაფარულია სამარხთა სხვადასხვა სახეობა: აკლდამები, დოლმენები, კატაკომბები, ქვით ან ძელით ამოშენებული დასაკრძალავი დარბაზები, ორმოსამარხები და სხვ. გამოირჩევა დრომოსიანი და უდრომოსო გორასამარხები.

ჩვეულებრივ გორასამარხი ერთი პიროვნებისათვის იყო განკუთვნილი, მაგრამ ზოგჯერ წარჩინებულთა სამარხში კრძალავდნენ მის მეუღლეს, მონებს და მოახლეებს. ინვენტარის სიმდიდრით გამოირჩევა ტომთა ბელადებისა და მეფეთა გორასამარხები (სკვითური გორასამარხები ჩრდილოეთ შავიზღვისპირეთში, ფრიგიის მეფეთა სამარხები გორდიონში და სხვ.) ზოგი გორასამარხი გვარის რიგითი წევრების სამარხებსაც ფარავს (გრძელი ყორღანები რუსეთში, ტყვიავისა და ქორეთის გორასამარხები საქართველოში).

გორასამარხებში თითქმის ყოველთვის გვხვდება აღაპის ნაშთები; ხშირია დაკლული საქონლის ჩატანების შემთხვევებიც. ზოგჯერ მთავარი მიცვალებულის და მის თანმხლებთა სამარხების გარდა გორასამარხის ყრილში გვხვდება გვიანდელი ე. წ.  ჩაშვებული სამარხები. ადრინდელ ხანაში გორასამარხები ჩვეულებრივ ჯგუფებად იყო განლაგებული, მაგრამ ზოგი გორასამარხი განმარტოებით იდგა. გვიანდელ ხანაში გვხვდება გორასამარხების ძალიან დიდი ჯგუფები. მაგ. სმოლენსკთან (რუსეთი), ზასლავლში (ბელარუსი). გორასამარხები გავრცელებულია თითქმის მთელ მსოფლიოში. კასპიისა და შავიზღვისპირეთის  ველებზე და ჩრდილოეთ კავკასიაში აღმოჩენილია გვიანდელი ნეოლითისა და ენეოლითის ხანის (ძვ. წ. IV-III ათასწლეული) გორასამარხები, მაგრამ ყველაზე მეტად გორასამარხი დამახასიათებელია ბრინჯაოსა და ადრინდელი რკინის ხანისათვის. აღმოსავლეთ და ჩრდილოეთ ევროპასა და ცენტრალურ აზიაში გორასამარხები გვიანდელ შუა საუკუნეებამდე იყო გავრცელებული. 

## გორასამარხები საქართველოში
საქართველოში გორასამარხები გვიანდელი ენეოლითისა და ადრინდელი ბრინჯაოს ხანისაა, მაგრამ განსაკუთრებით ცნობილია შუა ბრინჯაოს ხანის (ძვ. წ. II ათასწლეულის II ნახევრის) გორასამარხები (თრიალეთში, მესხეთ-ჯავახეთშა და კახეთში). მათში ნაპოვნია პოლიქრომული ოქრომჭედლობის და მაღალმხატვრული კერამიკის უბადლო ნიმუშები (ოქროს და ვერცხლის თასები, ოქროს ყელსაბამები და შტანდარტები, მოხატული კერამიკა, სპილენძის ჭურჭელი და სხვ.) გაითხარა ქვით ნაგები დიდი დასაკრძალავი დარბაზები, ძელსამარხები, მუხის დიდი მორებით ნაგები „სახლი საკრძალავი“ (ბედენში). საქართველოში შესწავლილია გვიანდელი ბრინჯაოს ხანის მდიდრული გორასამარხიც (დიდ დიღომში, კახეთში). დაკრძალვის ეს წესი ანტიკურ ხანამდე შემორჩა.

## იხილეთ აგრეთვე
* ყორღანი
* ორმოსამარხების კულტურა
* მაიკოპის კულტურა
* მტკვარ-არაქსის კულტურა

## ლიტერატურა
კატეგორია:დაკრძალვის ტრადიციები
კატეგორია:არქეოლოგია
დრევლიანები

250px|მინიატიურა|სლავები და მათი მეზობლები
**დრევლიანები** — აღმოსავლეთ სლავთა ტომობრივი გაერთიანება VI-X საუკუნეებში. ეჭირა მარჯვენა ნაპირის უკრაინის ტერიტორია მდინარეების ტეტერევის, უჟის, უბორტის, სტვიგის აუზებში. დრევლიანებს აღმოსავლეთით ესაზღვრებოდა პოლიანთა, დასავლეთით ვოლინელებისა და ბუგელების, ჩრდილოეთით  - დრეგოვიჩების ქვეყანა. არქეოლოგიური ძეგლებიდან გვხვდება მრავალი მიწათმოქმედ ტომთა ნამოსახლარი, სამარხი და გორასამარხი, ნაქალაქარი და სხვ. მთავარი ქალაქი იყო ისკოროსტენი მდინარე უჟზე. ახ. წ. I ათასწლეულის ბოლოს  განვითარებული იყო სოფლის მეურნეობა, ხელოსნობა. მატიანის მიხედვით, დრევლიანებს საკუთარი სამთავრო ჰქონიათ. 883 წელს კიევის მთავარმა ოლეგმა დრევლიანები დახარკა. 907 წელს დრევლიანები კიევის ჯართან ერთად ლაშქრობდნენ ბიზანტიის წინააღმდეგ.  945 წელს დრევლიანებმა მოკლეს კიევის მთავარი იგორი, რომლის ქვრივი ოლგა სასტიკად გაუსწორდა დრევლიანებს, გაანადგურა წარჩინებულები და ცეცხლს მისცა მათი ქალაქები. დრევლიანების მიწა კიევის სუფლისწულო გახდა (ცენტრი ქალაქი ვრუჩი).

## ლიტერატურა
## რესურსები ინტერნეტში
* Происхождение племени древлян
* Карта расселения народов Европы в IX веке.УНПК Орловский Государственный Технический Университет 

კატეგორია:სლავები
ტრიპოლის რაიონი

**ტრიპოლის რაიონი** () — ერთ-ერთი ადმინისტრაციული ერთეული ლიბიის 22 პირველი დონის ადმინისტრაციული დანაყოფიდან. მისი დედაქალაქი და უმსხვილესი ქალაქია ტრიპოლი. მდებარეობს ქვეყნის ჩრდილო-დასავლეთ ნაწილში, ტრიპოლიტანიის რეგიონში. 

2001-2007 წლებში რაიონი ამჟამინდელზე პატარა იყო და მოიცავდა მხოლოდ ქალაქ ტრიპოლისა და მის გარეუბნებს. 2007 წელს, ლიბიის ადმინისტრაციული რეორგანიზაციის შედეგად მისი ფართობი გაიზარდა.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ბენღაზის რაიონი

**ბენღაზის რაიონი** () — ერთ-ერთი ადმინისტრაციული ერთეული ლიბიის 22 პირველი დონის ადმინისტრაციული დანაყოფიდან. დედაქალაქია ბენღაზი. მოსახლეობა 683 849 ადამიანი. მდებარეობს ქვეყნის ჩრდილო-აღმოსავლეთ ნაწილში, კირენაიკის რეგიონში, ხმელთაშუა ზღვის სანაპიროზე.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
მისრათის რაიონი

**მისრათის რაიონი** () — ლიბიის ერთ-ერთი პირველი დონის ადმინისტრაციული დანაყოფი. მდებარეობს ქვეყნის ჩრდილო-დასავლეთ ნაწილში, ხმელთაშუა ზღვის სანაპიროზე. დედაქალაქია მისრათა. 

2007 წელს რაიონი გაფართოვდა ბანი-ვალიდის რაიონისა და სიდრის ყურის ჩრდილოეთ სანაპირო ზოლის ხარჯზე, რომელიც 2001-2007 წლებში სირთის რაიონში შედიოდა.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ელ-ჯებალ-ელ-ახდარი

**ელ-ჯებალ-ელ-ახდარი** () — ლიბიის ერთ-ერთი რაიონი. მდებარეობს ქვეყნის ჩრდილო-აღმოსავლეთ ნაწილში. დედაქალაქია ელ-ბაიდა. 

რაიონის ტერიტორიაზე, ქალაქ შახატის სიახლოვეს მდებარეობს ძველბერძნულ კოლონია კირენისა და აპოლონიის ნანგრევები. 

სამხრეთ ნაწილში მდებარეობს ნაყოფიერი ჯებელ-ახდარის მაღლობი. მის ჩრდილოეთით, ხმელთაშუა ზღვამდე ნახევრადუდაბნოა.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ელ-მარღაბი

**ელ-მაღრაბი** () — ლიბიის ერთ-ერთი რაიონი. მდებარეობს ქვეყნის ჩრდილო-დასავლეთ ნაწილში, ხმელთაშუა ზღვის სანაპიროზე. 2006 წლის მონაცემებით, მოსახლეობა 432 202 ადამიანს შეადგენს. მთავარი ქალაქი და დედაქალაქია ელ-ხუმსი. რაიონის ტერიტორიაზე მდებარეობს ფართოდ ცნობილი, იუნესკოს მსოფლიო მემკვიდრეობის ძეგლი ლეპტის-მაგნა.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ბოუს ტბა

**ბოუ** () — პატარა მყინვარული ტბა კანადაში, ალბერტის პროვინციის დასავლეთ ნაწილში. მდებარეობს მდინარე ბოუზე, კანადის კლდოვან მთებში, ზღვის დონიდან 1 920 მეტრზე. ტბა მდებარეობს ბოუს მწვერვალის სამხრეთით, უაპუტიკის ქედის აღმოსავლეთით, დოლომიტის უღელტეხილის, დოლომიტისა და ცირკის მწვერვალების დასავლეთით. 

ბოუს ტბა ერთ-ერთია ბანფისა და ჯასპერის ეროვნული პარკების ტბებს შორის. ფართობი შეადგენს 3,21 კმ²-ს.

## სქოლიო
კატეგორია:კანადის ტბები
კატეგორია:ტბები ანბანის მიხედვით
კროუფუტის მთა

**კროუფუტის მთა** () — მთა კანადაში, ალბერტის პროვინციაში, ბანფის ეროვნული პარკის ტერიტორიაზე. მთის ჩრდილო-აღმოსავლეთ კალთაზე გაწოლილია კროუფუტის მყინვარი. ამჟამინდელი სახელი ტბას აღნიშნული მყინვარისგან ეწოდა 1959 წელს.

## რესურსები ინტერნეტში
* კროუფუტის მთა

კატეგორია:კანადის მთები
ჯულიანა ჰეტფილდი

**ჯულიანა ჰეტფილდი** (დ. 1967 წლის 27 ივლისს, ვისკასეტი, აშშ) — ამერიკელი გიტარისტი, სიმღერების ავტორი და მწერალი ბოსტონიდან. ცნობილია ინდი-როკის შემსრულებელი ჯგუფებით Blake Babies და Some Girls. ამჟამად ცხოვრობს კემბრიჯში (მასაჩუსეტში) და მუშაობს ბოსტონის სამხატვრო მუზეუმში.

## დისკოგრაფია 
### სოლო
* 1992 – *Hey Babe*
* 1993 – *Become What You Are* (*როგორც **The Juliana Hatfield Three***)
* 1995 – *Only Everything*
* 1996 – ''God's Foot* (არ გამოცემულა, დაგეგმილი იყო 1997 წლისათვის)
* 1998 – *Bed*
* 2000 – *Beautiful Creature*
* 2000 – *Juliana's Pony: Total System Failure*
* 2004 – *In Exile Deo*
* 2005 – *Made in China*
* 2008 – *How To Walk Away*
* 2010 – *Peace & Love*
* 2011 – *There's Always Another Girl*
* 2012 – *Juliana Hatfield*

### Blake Babies 
* 1987 – *Nicely, Nicely*
* 1989 – *Earwig*
* 1990 – *Sunburn*
* 2001 – *God Bless The Blake Babies*

### Some Girls 
* 2003 – *Feel It*
* 2006 – *Crushing Love''

## რესურსები ინტერნეტში
*ოფიციალური საიტი
*
*
*არაოფიციალური დისკოგრაფია

კატეგორია:დაბადებული 1967
კატეგორია:ამერიკელი ქალი მომღერლები
კატეგორია:ამერიკელი როკ-გიტარისტები
კატეგორია:ამერიკელი ინდი-როკ მუსიკოსები
კატეგორია:The Lemonheads-ის წევრები
კატეგორია:ცოცხალი ადამიანები
ეზ-ზავიის რაიონი

**ეზ-ზავია** () — ლიბიის ერთ-ერთი რაიონი. მდებარეობს ქვეყნის ჩრდილო-დასავლეთ ნაწილში, ისტორიულ რეგიონ ტრიპოლიტანიაში. 

დედაქალაქია ელ-ზავია. 2007 წელს, ლიბიის ადმინისტრაციული რაიონების რეორგანიზაციის შედეგად, საბრათა-ვა-სურმანის რაიონი ეზ-ზავიის რაიონის შემადგენლობაში შევიდა. 

რაიონს ჩრდილოეთიდან ესაზღვრება ხმელთაშუა ზღვა.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ენ-ნუგატ-ელ-ხუმსი

**ენ-ნუგატ-ელ-ხუმსი** () — ლიბიის ერთ-ერთი რაიონი. მდებარეობს ქვეყნის ჩრდილო-დასავლეთ ნაწილში, ისტორიულ რეგიონ ტრიპოლიტანიაში. დედაქალაქია ზუვარა. 

ჩრდილოეთით, რაიონს გასასვლელი აქვს ხმელთაშუა ზღვაზე. დასავლეთით ესაზღვრება ტუნისის მედენინის ვილაიეთს.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ელ-ვახატი

**ელ-ვახატი** () — ლიბიის ერთ-ერთი რაიონი. დედაქალაქი და უმსხვილესი ქალაქია აჯდაბია. 

ტრადიციულად, ელ-ვახატი კირენაიკის დასავლეთ ნაწილი იყო. 2007 წელს, რაიონის ტერიტორია გაფართოვდა, რადგან მას შეუერთდა აჯდაბიისა და კუფრის რაიონები.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
დიდი განხეთქილება კათოლიკურ ეკლესიაში

300px|მინიატიურა|დიდი განხეთქილების რუკა. წითლით აღნიშნულია ქვეყნები, რომლებიც მხარს უჭერდნენ ავინიონელ პაპებს, ხოლო ლურჯით აღნიშნულია რომის პაპის მომხრე ქვეყნები.
**დიდი განხეთქილება კათოლიკურ ეკლესიაში** — პერიოდი პაპობის ისტორიაში (1378-1417 წწ.), როდესაც პაპის ტახტისთვის რამდენიმე რომის პაპი იბრძოდა ერთდროულად. დიდი განხეთქილების მიზეზები იყო პაპობის, როგორც სისტემის დაკნინება დასავლეთ ევროპაში ცენტრალიზებული სახელმწიფოების ჩამოყალიბებასთან დაკავშირებით და დასავლეთ ევროპის სახელმწიფოთა ბრძოლა პაპის ტახტის დასამორჩილებლად. დიდი განხეთქილება მოჰყვა პაპების ავინიონის ტყვეობას. ავინიონიდან  რომში დაბრუნებული გრიგოლ XI-ის (1370-1378 წწ.) გარდაცვალების შემდეგ ჩრდილოეთი და შუა იტალიის, გერმანიის, სკანდინავიის სახელმწიფოების და ინგლისის მხარდაჭერით პაპად აირჩიეს ურბან VI (1378-1389 წწ.), ხოლო საფრანგეთისა და მისი მოკავშირე ქვეყნების - ესპანეთის, შოტლანდიის, ნეაპოლის სამღვდელოებამ  ავინიონში პაპად აირჩია კლიმენტი VII (1378-1394 წწ.) შეიქმნა ორი პაპის კურია. პაპებმა ერთმანეთი შეაჩვენეს.

პიზის საეკლესიო კრებამ 1409 წელს გადააყენა როგორც ავიიონის პაპი ბენედიქტე XIII  (ანტიპაპი იყო 1394-1422 წწ.), ისე რომის პაპი გრიგოლ XII (პაპად იყო 1406 წლიდან) და პაპად აირჩია ალექსანდრე V (ანტიპაპი 1409-1410 წწ.). გადაყენებულმა პაპებმა არ სცნეს კრების გადაწყვეტილება, პაპის ტახტზე აღმოჩნდა სამი პაპი. დიდი განხეთქილებამ ხელი შეუწყო მწვალებლური მოძრაობის გავრცელებას, რომელიც ფეოდალურ წყობილებას ემუქრებოდა. ამით უკმაყოფილო საერო ფეოდალებმა ეკლესიის ერთობის დამყარება მოითხოვეს. კონსტანცის საეკლესიო კრებამ (1414-1418 წწ.) ბოლო მოუღო დიდი განხეთქილებას, გადააყენა სამივე პაპი - იოანე XXIII (ალექსანდრე V-ის მემკვიდრე, ანტიპაპი 1410–1415 წწ.), გრიგოლ XII და ბენედიქტე XIII. პაპად აირჩია მარტინ V. დიდი განხეთქილებამ შეარყია პაპობისა და კათოლიკური ეკლესიის ავტორიტეტი.

## იხილეთ აგრეთვე
*პაპების ავინიონის ტყვეობა
*პიზის საეკლესიო კრება
*კონსტანცის საეკლესიო კრება

## ლიტერატურა
კატეგორია:ვატიკანის ისტორია
კატეგორია:კათოლიკური ეკლესიის ისტორია
PSY (მომღერალი)

**პაკ ჩე-სანი** (; დ. 31 დეკემბერი, 1977), ცნობილი სასცენო სახელით **PSY** () — სამხრეთ კორეელი მომღერალი, სიმღერების ავტორი, რეპერი, მოცეკვავე და პროდიუსერი. ცნობილია სახუმარო მუსიკალური ვიდეოებით და სასცენო გამოსვლებით. 2012 წელს პოპულარობა მოიპოვა სინგლით „Gangnam Style“.

## რესურსები ინტერნეტში
* ოფიციალური საიტი
* Me2Day-ს ოფიციალური საიტი 
* 
* 
* 

კატეგორია:სამხრეთკორეელი რეპერები
კატეგორია:სამხრეთკორეელი პროდიუსერები
კატეგორია:დაბადებული 1977
კატეგორია:დაბადებული 31 დეკემბერი
კატეგორია:ცოცხალი ადამიანები
ღადამესის აეროპორტი

**ღადამესის აეროპორტი** — აეროპორტი ლიბიაში, ქალაქ ღადამესიდან აღმოსავლეთით 20 კმ-ში. აქვს 2 ასაფრენ-დასაჯდომი ზოლი (1986 x 40 მ და 3600 x 45 მ). მდებარეობს ზღვის დონიდან 342 მ სიმაღლეზე.

## რესურსები ინტერნეტში
* Accident history for LTD  
* Airport information for HLTD  

კატეგორია:ლიბიის აეროპორტები
ღათის აეროპორტი

**ღათის აეროპორტი** — აეროპორტი ლიბიაში, ქალაქ ღათიდან ჩრდილოეთით 20 კმ-ში. აქვს 2 ასაფრენ-დასაჯდომი ზოლი (2025 x 30 მ და 3600 x 45 მ). მდებარეობს ზღვის დონიდან 700 მ სიმაღლეზე.

## რესურსები ინტერნეტში
* Accident history for GHT  
* Airport information for HLGT  

კატეგორია:ლიბიის აეროპორტები
ტობრუკის აეროპორტი

**ტობრუკის აეროპორტი** — აეროპორტი ლიბიაში, ქალაქ ტობრუკიდან სამხრეთით 27 კმ-ში. აქვს 3 ასაფრენ-დასაჯდომი ზოლი (3016 x 45  მ, 3000 x 45 მ და 3007 x 45 მ). მდებარეობს ზღვის დონიდან 157 მ სიმაღლეზე.

## რესურსები ინტერნეტში
* Accident history for TOB  
* Airport information for  

კატეგორია:ლიბიის აეროპორტები
სურთის რაიონი

**სურთის რაიონი** () — რაიონი ლიბიაში, დედაქალაქი — სურთი. რაიონს ჩრდილოეთით ესაზღვრება ხმელთაშუა ზღვა,სიდრის ყურით. სურთის რაიონს ესაზღვრება შემდეგი რაიონები: ელ-ვახატი (აღმოსავლეთით), ელ-ჯუფრა (სამხრეთით), მისრათი და ელ-ჯაბალ-ელ-ღარბი დასავლეთით.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
საბჰის რაიონი

**საბჰა** () — რაიონი ლიბიაში, მდებარეობს ქვეყნის ცენტრალურ ნაწილში, ფეცანის რეგიონში. დედაქალაქი — საბჰა, მოსახლეობა 2006 წლის აღწერით შეადგენს 134 162 ადამიანს. საბჰის რაიონს ესაზღვრება შემდეგი რაიონები: უადი-ეშ-შატი (ჩრდილოეთით), მარზუკი (სამხრეთით), ელ-ჯუფრა (აღმოსავლეთით) და ვადი-ელ-ჰაიატი დასავლეთით.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ელ-ბუტნანი

**ელ-ბუტნანი** () — რაიონი ლიბიაში, დედაქალაქი — ტობრუკი. მოსახლეობა 2006 წლის აღწერით 159 536 შეადგენდა . ელ-ბუტნანის რაიონს ჩრდილოეთით ესაზღვრება ხმელთაშუა ზღვა და აღმოსავლეთით ეგვიპტე. ესაზღვრება შემდეგი რაიონები: დარნა (ჩრდილო-დასავლეთით), ელ-ვახატი (სამხრეთ-დასავლეთით). რაიონში მდებარეობს ასევე ორი დიდი ქალაქი: ჯაღბუბი და ბარდია. რაიონი მდებარეობს ისტორიულ მხარე კირენაიკაში.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ევროპის ერთა თასის მეორე დივიზიონი 2012-2014

## ცხრილი - დივიზიონი 2A
## მატჩების კალენდარი 
|}

|}

## ცხრილი - დივიზიონი 2B 
## მატჩების კალენდარი 
|}

|}

## ცხრილი - დივიზიონი 2C 
## მატჩების კალენდარი 
|}

|}

## ცხრილი - დივიზიონი 2D 
## მატჩების კალენდარი 
|}

|}

## იხილეთ აგრეთვე 
* ევროპის ერთა თასი
* ევროპის ერთა თასის პირველი დივიზიონი 2012-2014
* ევროპის ერთა თასის მესამე დივიზიონი 2012-2014

## რესურსები ინტერნეტში 
*ევროპის ერთა თასი 

კატეგორია:ევროპის ერთა თასი
დუმბარტონ-ოქსის კონფერენცია

[250px|მინიატიურა|[დუმბარტონ-ოქსი]]
**დუმბარტონ-ოქსის კონფერენცია** — კონფერენცია, რომელიც მიეძღვნა მშვიდობისა და უშიშროების დაცვის საერთაშორისო ორგანიზაციის დაარსების საკითხს; მიმდინარეობდა 1944 წლის 21 აგვისტოდან – 7 ოქტომბრამდე ვაშინგტონში დუმბარტონ-ოქსის ვილაში. მოლაპარაკება მოეწყო ორ ეტაპად: 21 აგვისტო – 28 სექტემბერს მოლაპარაკებაში  მონაწილეობდნენ სსრკ-ის, აშშ-ისა და დიდი ბრიტანეთის წარმომადგენლები, ხოლო 29 სექტემბერი – 7 ოქტომბერს – აშშ-ის, დიდი ბრიტანეთისა და ჩინეთის წარმომადგენლები. კონფერენციაზე მომზადდა წინადადებანი, რომელიც შემდეგ საფუძვლად დაედო გაეროს წესდებას.

## ლიტერატურა
კატეგორია:საერთაშორისო კონფერენციები
დარდანელის ბრძოლა

ალტ=|მინი|263x263პქ|დარდანელის ბრძოლა, ადმირალ ა. ს. გრეიგის რაზმი
**დარდანელის ბრძოლა** — საზღვაო ბრძოლა 1807 წლის 22-23 მაისს რუსეთ-ოსმალეთის ომის (1806-1812 წწ.) დროს. 18 მარტს ვიცე-ადმირალ დიმიტრი სენიავინის ესკადრამ შეკრა დარდანელის სრუტე და  22 მაისს შეუტია დარდანელიდან გამოსულ ოსმალეთის ესკადრას, რომელსაც კაფუდან-ფაშა სეიდ-ალი სარდლობდა. ბრძოლის შემდეგ ოსმალებმა სრუტეს შეაფარეს თავი. რუსებმა ამ ბრძოლაში დაკარგეს 81 კაცი, ოსმალებმა – 2 ათასზე მეტი. 

## ლიტერატურა
კატეგორია:რუსეთის ბრძოლები
კატეგორია:ოსმალეთის ბრძოლები
კატეგორია:XIX საუკუნის ბრძოლები
კატეგორია:რუსეთ-ოსმალეთის ომები
კატეგორია:1807 წლის ბრძოლები
ლიბიის ეროვნული გარდამავალი საბჭო

**ლიბიის ეროვნული გარდამავალი საბჭო** (‎) — ლიბიის დე-ფაქტო მთავრობა 2011 წლის სამოქალაქო ომის შემდეგ, რომლის ძალებმაც პოლკოვნიკ მუამარ კადაფის ჯამაჰირიის მთავრობა დაამხეს. საბჭო ლიბიას ომის შემდეგ ათი თვის მანძილზე მართავდა, 2012 წლის 7 ივლისს კი ჩაატარა საყოველთაო ეროვნული კონგრესის არჩევნები, რის შედეგადაც, 8 აგვისტოს ძალაუფლება გადასცა ახლად არჩეულ ასამბლეას. 

ეროვნული გარდამავალი საბჭოს შექმნის შესახებ განცხადება 2011 წლის 27 თებერვალს, ქალაქ ბენღაზიში გაკეთდა. მისი მიზანი პოლიტიკური რევოლუციის მოხდენა იყო. 5 მარტს, საბჭომ ოფიციალური განცხადება გამოსცა, რომელშიც ის საკუთარ თავს „ლიბიელი ხალხისა და ლიბიის სახელმწიფოს ერთადერთ ლეგიტიმურ წარმომადგენლად“ მიიჩნევდა. 23 მარტს შეიქმნა აღმასრულებელი საბჭო, რომელსაც მაჰმუდ ჯაბრილი ხელმძღვანელობდა. 2011 წლის აგვისტოში, საბჭომ კონსტიტუციური დეკლარაცია გამოსცა, რომელშიც გაწერილი იყო თუ როგორ უნდა გადასულიყო ქვეყანა ახალი, არჩეული მთავრობით კონსტიტუციურ დემოკრატიაზე. 

გარდამავალმა საბჭომ საერთაშორისო აღიარება მოიპოვა, როგორც ლიბიის ლეგიტიმურმა მთავრობამ და გაეროში ქვეყნის ადგილიც დაიკავა. ქვეყანას უბრალოდ *ლიბიის რესპუბლიკა* ეწოდა, მაშინ როდესაც კადაფის მთავრობის დროს მას ხალხთა დიდი სოციალისტური ლიბიის არაბთა ჯამაჰირია ერქვა.

## რესურსები ინტერნეტში
*ntclibya.com, council's official website (არაბულად)
**English-language version of ntclibya.com
*libyamission-un.org , official website of Libya's mission to the United Nations
*ntclibyaus.org , official website of council's representative office in the United States
*tfmlibya.org/english, official website of the council's Temporary Financing Mechanism

## სქოლიო
კატეგორია:ლიბია
ლიბიის სამეფო

**ლიბიის გაერთიანებული სამეფო** () შეიქმნა 1951 წლის 4 დეკემბერს და არსებობა შეწყვიტა 1969 წლის 1 სექტემბერს, როდესაც მონარქია შეიცვალა რესპუბლიკით.

## კონსტიტუცია 
სამეფო იყო კონსტიტუციური მონარქია, რომლის სათავეში იდგა სუფიების ორდენი სენუსი იდრის I-ს სახით. მართვის სადავეები ხელთ ეპყრა მეფეს. პარლამენტი შედგებოდა ორი პალატისაგან (სენატი და წარმომადგენელთა პალატა). პრემიერ- მინისტრს ნიშნავდა და ათავისუფლებდა მეფე.

## ისტორია
1949 წლის 21 ნოემბერს გაეროს გენერალურმა ასამბლეამ მიიღო რეზოლუცია, რომლის თანახმადაც ლიბიას უნდა მიეღო დამოუკიდებლობა 1952 წლის 1 იანვრამდე. მიმდინარე მოლაპარაკებებზე ლიბიას წარმოადგენდა იდრის I. 1951 წლის 4 დეკემბერს ლიბიამ გამოაცხადა დამოუკიდებლობა და გახდა პირველი არაბული რესპუბლიკა, რომელმაც დამოუკიდებლობა მიიღო გაეროს გადაწყვეტილებით, და ასევე ერთ-ერთი პირველი დამოუკიდებელი აფრიკული სახელმწიფო. ლიბია გამოცხადდა კონსტიტუციურ მონარქიად, ხოლო იდრისი გახდა ლობიის მეფე.

1959 წელს ლიბიაში აღმოაჩინეს ნავთობის საბადოები და მისი მოპოვებიდან მიღებული შემოსავლებით ლიბია ერთ-ერთი ღარიბი ქვეყნიდან იქცა ერთ-ერთ მდიდარ ქვეყანად მსოფლიოში. თუმცა ნავთობმა მნიშვნელოვნად შეცვალა ქვეყნის ფინანსური მდგომარეობა, მისი მოპოვებიდან მიღებული შემოსავლები კონცენტრირებული იყო ხელისუფლების ვიწრო ფენის ხელში, რამაც საზოგადოების უკმაყოფილება გამოიწვია. 

1969 წლის 1 სექტემბერს ოფიცრების მცირე ჯგუფმა მუამარ კადაფის მეთაურობით მოაწყვეს უსისხლო სამხედრო გადატრიალება მეფე იდრის I-ის წინააღმდეგ, რომელიც იმყოფებოდა კამენა გურლაში, საბერძნეთის მიპატიჟებით სამედიცინო გამოკვლევასა და მკურნალობისთვის. მისი ძმისწული სამეფო ტახტის პრინცი საიდ ჰასან არ რიდა ალ მაჰდი ას სანუსი გახდა მეფე. 1 სექტემბრის გადატრიალების შემდეგ საიდ ჰასანს მიუსაჯეს შინა პატიმრობა. რევოლუციური არმიის ოფიცრებმა გააუქმეს მონარქია და გამოაცხადეს ახალი არაბული რესპუბლიკა.

## ადმინისტრაციული დაყოფა 
### სამი პროვინცია (1951—1963) 
thumb|left|ლიბიის პროვინციები 1963 წლამდე

## სქოლიო
კატეგორია:ლიბიის ისტორია
კატეგორია:ცივი ომის პერიოდის ისტორიული სახელმწიფოები
კროპოტკინის ვულკანი

**კროპოტკინის ვულკანი** () — გეოლოგიურად ახალგაზრდა, ჩამქრალი ვულკანი რუსეთში, აღმოსავლეთ საიანში. სიმაღლე 2077 მ. შეფარდებითი სიმაღლე 120 მ-ს აღწევს. მდებარეობს ვულკან პერეტოლჩინიდან 3 კილომეტრში. აგებულია ბაზალტური შლაკით. კრატერის დიამეტრი უდრის 200 მ-ს. უკანასკნელი ამოფრქვევა მოხდა 10-12 ათ. წლის წინ. სახელი ეწოდა რუსი გეოგრაფისა და რევოლუციონერის — პეტრე კროპოტკინის პატივსაცემად (1842-1921).

## რესურსები ინტერნეტში 
* კროპოტკინის ვულკანი 
* კროპოტკინის ვულკანი 

კატეგორია:რუსეთის ვულკანები
დევოლუციური ომი

250px|მინიატიურა|საომარი მოქმედებების რუკა
**დევოლუციური ომი** — ომი საფრანგეთსა და ესპანეთს შორის ესპანეთის ნიდერლანდებისათვის. მიმდინარეობდა 1667-1668 წლებში. საფრანგეთმა ესპანეთის კუთვნილი ნიდერლანდების ტერიტორიის დაუფლების საბაბად გამოიყენა ზოგიერთ ამ მიწაზე (კერძოდ ბრაბანტში) მოქმედი ე. წ. დევოლუციური უფლება, რომელიც ადგენდა – მამის მეორედ დაქორწინების შემთხვევაში მიწის მემკვიდრეობით გადაცემას პირველ ქორწინებაში ნაყოლი შვილისათვის. ბრძოლა დაიწყო ესპანეთის მეფე ფილიპე IV-ის გარდაცვალების შემდეგ, მისი ასული (პირველი ქორწინებიდან) მარია ტერეზია საფრანგეთის მეფე ლუი XIV-ის მეუღლე იყო, ხოლო ძე (მეორე ქორწინებიდან) ესპანეთის ტახტის მემკვიდრე - კარლოს II. 1667 წლის მაისში ლუი XIV-ის არმია შეიჭრა ფლანდრიაში და დაიკავა ფლანდრიისა და ჰენეგაუს ნაწილი. 1668 წლის თებერვალში საფრანგეთის მეორე არმიამ დაიკავა ფრანშ-კონტე. საფრანგეთის არმიის წარმატებით შეშფოთებულმა გაერთიანებული პროვინციების რესპუბლიკამ, ინგლისმა და შვედეთმა 1668 წლის იანვარში ჰააგაში კავშირი შეკრეს და მეომარ მხარეებს შორის შუამავლობა იკისრეს. აახენის ზავით (1668 წლის 2 მაისი) საფრანგეთმა შეინარჩუნა ესპანეთის ნიდერლანდებში დაკავებული 11 ქალაქი, მაგრამ ფრანშ-კონტე ესპანეთს დაუბრუნდა. საფრანგეთ-ესპანეთის ბრძოლა გაგრძელდებოდა დევოლუციური ომის შემდეგაც.

## იხილეთ აგრეთვე
* ომი ესპანური მემკვიდრეობისათვის

## ლიტერატურა
კატეგორია:საფრანგეთის ომები
კატეგორია:ესპანეთის ომები
კატეგორია:XVII საუკუნის ომები
დინატები

**დინატები** — ბიზანტიის საზოგადოების გაბატონებული ფენის აღმნიშვნელი ტერმინი, უმთავრესად იხმარებოდა X საუკუნის საკანონმდებლო ძეგლებში. ტერმინ „დინატების“ რეალური შინაარსის გამო მეცნიერთა შორის დისკუსიაა გამართული. ჩვეულებრივად დინატებად მიიჩნევენ მსხვილ მიწათმფლობელებს, ფეოდალებს; სხვა ჰიპოთეზის მიხედვით, კერძოდ ფრანგი ბიზანტიოლოგის პ. ლემერლის აზრით, დინატების წევრობის განმსაზღვრელი პრინციპი იყო არა გარკვეული ქონების (მიწის), არამედ საერო ან სასულიერო ხელისუფლების პყრობა.

## ლიტერატურა
კატეგორია:ბიზანტიის იმპერია
კრასნოეს ბრძოლა

250px|მინიატიურა|ბრძოლა კრასნოესთან
**კრასნოეს ბრძოლა** — ბრძოლა რუსეთისა და საფრანგეთის არმიებს შორის, 1812 წლის 5 ნოემბერს სოფელ კრასნოესთან, საფრანგეთ-რუსეთის ომის დროს. მოსკოვიდან უკანდახეული ნაპოლეონის არმია სმოლენსკსა და კრასნოეს შორის გაიშალა. კუტუზოვი ცდილობდა გზა მოეჭრა და იგი ნაწილ-ნაწილ გაენადგურებია. ფრანგები სწრაფად იხევდნენ უკან. კრასნოეს ბრძოლაში მათ დაკარგეს 6 ათ. კაცი და 116 ქვემეხი; 26 ათ. მეომარი ტყვედ ჩავარდა.

## ლიტერატურა
კატეგორია:ნაპოლეონის ომების ბრძოლები
კატეგორია:რუსეთის ბრძოლები
კატეგორია:საფრანგეთის ბრძოლები
კატეგორია:XIX საუკუნის ბრძოლები
კატეგორია:მიხეილ კუტუზოვი
კატეგორია:1812 წლის ბრძოლები
დიონისე ჰალიკარნასელი

მინიატიურა|დიონისე ჰალიკარნასელი (XIX ს. გრავიურა შუა საუკუნეების ხელნაწერის Codex Ambrosianus-ის მინიატურის მიხედვით.
**დიონისე ჰალიკარნასელი** (, Dionýsios Halikarnasseús}}; ) — ძვ. წ. I საუკუნის ბერძენი ისტორიკოსი და რიტორი. 

დაიბადა ჰალიკარნასში (მცირე აზია). ძვ. წ. 30 წლიდან რომში ცხოვრობდა. ასწავლიდა რიტორიკას. იყო პატრიციული რომის აპოლოგეტი.  

მისი მთავარი ნაშრომი „რომის სიძველეები“ (20 წიგნად) დაწერილია ბერძნულ ენაზე. ნაშრომში აღწერია რომის ისტორია უძველესი დროიდან I პუნიკურ ომამდე. ჩვენამდე მხოლოდ პირველმა 9 წიგნმა მოაღწია სრულად, შემორნილია X და XI წიგნების მნიშვნელოვანი ნაწილი, ხოლო დანარჩენი წიგნები — ფრაგმენტების სახით. შემორჩენილ წიგნებში თხრობა ძვ. წ. 442 წლით მთავრდება. დიონისე პოლიტიკური შეხედულებებით ახლოს იდგა სენატორული არისტოკრატიის წრეებთან. ცდილობდა დაემტკიცებინა ბერძნებისა და რომაელების ნათესაობა, რათა ბერძნებისათვის შეემსუბუქებინა რომაელების ჰეგემონობა. ზოგჯერ წყაროებს არაკრიტიკულად ეკიდებოდა. წერის მანერით ხშირად ბაძავდა თუკიდიდესა და პოლიბიოსს. აქვს რიტორიკული ნაწარმოებებიც („სიტყვათა შეთანხმებისათვის“, „ძველ ორატორთა გამო“ და სხვ.).

დიონისე ჰალიკარნასელის შემოქმედებაში საქართველოს ისტორიის თვალსაზრისით საინტერესოა ცნობები მოსინიკების შესახებ. დიონისეს მიხედვით, ეს „აზიური“ ხალხი საცხოვრებელს „მოსინს“ უწოდებს და თვით ტომსაც ამის მიხედვით „მოსინიკი“. „მოსინი“ რის კოშკის მსგავსი ნაგებობა, მაღალი ხის ძელებით გარშემორტყმული ადგილი, სადგომი, გალავანშემოვლებული ნაგებობების კომპლექსი. დიონისეს აზრით, პონტოსპირეთში მცხოვრები აქაველები ბარბაროსულ გარემოში მოხვედრილი და ზნეგამოცვლილი ელინები არიან. როგორც ჩანს, ავტორმა მისთვის კარგად ცნობილი ბერძნების სახელს — აქაიოის (Achaioi) დაუკავშირა ბერძნულ-რომაული წყაროს მიხედვით პონტოსპირეთში ცნობილი ტომის სახელი აქაიოი (Achaioi).

## ლიტერატურა
* ყაუხჩიშვილი  თ., ბერძენი მწერლების ცნობები საქართველოს შესახებ, [ტ.] 3, თბ., 1976 (გარეკანზე: 1977).

## რესურსები ინტერნეტში
* «Roman Antiquities» by Dionysius of Halicarnassus (полный перевод в серии Loeb classical library)
* Письмо к Помпею (русский перевод)
* О соединении слов (русский перевод)
* Римские древности (русский перевод)
* «О соединении слов», греческий текст и английский перевод (1910)
* Письма Аммею и Письмо Помпею (греческий текст и английский перевод, 1901)

კატეგორია:ძველი ბერძენი ისტორიკოსები
კატეგორია:ძვ. წ. I საუკუნის რომაელები
კატეგორია:მწერლები ანბანის მიხედვით
კატეგორია:გარდაცვალების წელი უცნობია
გეთსამანია

**გეთსამანია** — ეკლესია საქართველოში, მცხეთის დასავლეთ ნაწილში. თბილისი-მცხეთის საავტომობილო გზის მარცხენა მხარეს, აღმაშენებლის ქუჩის პირა შემაღლებაზე, სვეტიცხოვლის ტაძრის დასავლეთით 800 მეტრის მანძილზე. აქვე მტკვრის მარცხენა ნაპირზე ხიდთან გამართული იყო ისტორიული მცხეთის დასავლეთი კარიბჭე.

ქართლის მოქცევის ქრონიკის თანახმად ხიდის მიმდებარე ქალაქის ამ ნაწილს მოგვთა უბანს უწოდებდნენ. უბანში ებრაელებიც ცხოვრობდნენ. აქვე ყოფილა მცხეთელი ელიოზის სახლი, რომელსაც ქრისტეს კვართი ჩამოუტანია იერუსალიმიდან. მცხეთაში საყოველთაო ნათლობის წინ, წმიდა ნინოს, ჯვარი აღუმართავს ებრაელთა მცირე ბაგინზე და ეს ტაძარი სწორედ ამ ჯვრის სახელს ატარებს.

დღეს ამ ეკლესიას  „გეთსიმანიას“ უწოდებენ, თუმცა ეს სახელი ახალი შერქმეულია, რადგან იგი არც ერთ ისტორიულ წყაროში და არც გვიანი დროის მოგზაურთა ჩანაწერებში არ გვხვდება და მას ყველანი „ჯვრისუბნის ეკლესიად“ ან „მოგვთა უბნის“ ეკლესიად იხსენიებენ.

შემორჩენილი იყო მხოლოდ აღმოსავლეთის ნახევარწრიული აფსიდი (სიღრმე 1,85 მ, კედლის სისქე 0,65 მ). 2004 წლის რესტავრაციის დროს ნაგებობა სრულად აღდგა. ჩატარდა არქეოლოგიური გათხრები და დადგინდა ეკლესიის თავდაპირველი გეგმა. მას ჰქონდა ადრექრისტიანული ხანისთვის დამახასიათებელი ნალისებური ფორმის საკურთხევლის აფსიდი და აღმოსავლეთი სარკმლის თაღი. რესტავრაციის დროს აღდგა თითქმის მთელი სიმაღლით გადაქცეული დასავლეთი კედელი, რომელიც გამოვლინდა არქეოლოგიური გათხრების შედეგად. გამოყენებული იქნა ასევე იქვე გამოვლენილი ქვიშაქვის სხვა თლილი კვადრებიც, რითიც ნაგები იყო ეკლესია, თუმცა კედლების ძირითადი ნაწილი ხელახლა აშენდა მსგავსი ფორმისა და ჯიშის ქვით. აფსიდის ღერძზე ერთი ფართო სარკმელია, რომლის ჩრდილოეთით ოთხკუთხა ნიშია. შესასვლელი სამხრეთიდანაა.     
ეკლესიის ქვეშ გამოვლინდა უფრო ადრინდელი ნაგებობის მართკუთხა საფუძველი. გამოითქვა ვარაუდი, რომ შესაძლოა ეს წინაქრისტიანულ ნაგებობის ნაშთი „ბაგინი ჰურიათა“ ყოფილიყო, რომელზეც დააფუძნეს ადრექრისტიანული ეკლესია. გამოვლინდა აგრეთვე, ადრეული სირიული ეკლესიებისათვის დამახასიათებელი კანკელის პროფილირებული ფილები. იქვე გაითხარა  IV_V საუკუნის რამდენიმე სამარხი, ამ ეპოქისთვის დამახასიათებელი ინვენტარით. ყოველივე ეს ეკლესიის ადრეულობაზე მეტყველებს და მას მცხეთის ადრექრისტიანულ ტაძართა რიგში აყენებს.

ეკლესიის ირგვლივ XVIII-XIX საუკუნეების საფლავის ქვებია.

## ლიტერატურა
* ბულია მ.,  ჯანჯალია მ., ხოშტარია დ.,  2006: საქართველოს ძველი ქალაქები, მცხეთა, თბილისი, გვ. 90.
* ხოშტარია დ.,  2001: ადრეული შუა საუკუნეების ეკლესიები მცხეთაში, „Academia“, 1, თბილისი,  გვ. 30.
* ყიფიანი გ., 2004: წმიდა ნინო და ძველი საქართველოს დედაქალაქი, კავკ. მემკვიდრეობის სახლი, თბილისი, გვ.22.

## რესურსები ინტერნეტში
* საინფორმაციო შემეცნებითი კამპანია წმინდა დედაქალაქი მცხეთა - მეორე იერუსალიმი

კატეგორია:მცხეთის მუნიციპალიტეტის ტაძრები
ელ-ჯაბალ-ელ-ღარბი

**ელ-ჯაბალ-ელ-ღარბი** (‎) — ლიბიის ერთ-ერთი რაიონი. მდებარეობს ქვეყნის ჩრდილო-დასავლეთ ნაწილში. შეიქმნა 2007 წელს, ყოფილი იაფრანის, ღარიანისა და მიზდის რაიონების ხარჯზე. დედაქალაქია ღარიანი.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ელ-მარჯის რაიონი

**ელ-მარჯის რაიონი** () — ლიბიის ერთ-ერთი რაიონი. მდებარეობს ქვეყნის ჩრდილო-აღმოსავლეთ ნაწილში, ხმელთაშუა ზღვის სანაპიროზე. ადმინისტრაციული ცენტრია ქალაქი ელ-მარჯი, რომელსაც წარსულში, ძველ ბერძენთა დროს ბარკა ერქვა. რაიონი მდებარეობს კირენაიკის პლატოზე, ჯებელ-ახდარის მაღლობის დასავლეთ დაბოლოებაზე. 2007 წელს, ლიბიის ადმინისტრაციული მოწყობის რეორგანიზაციის შედეგად, ელ-მარჯის შეუერთდა ჰიზამ-ელ-ახდარის რაიონი.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
დარნის რაიონი

**დარნა** () — ლიბიის ერთ-ერთი რაიონი. მდებარეობს ქვეყნის ჩრდილო-აღმოსავლეთ ნაწილში, ისტორიულ რეგიონ კირენაიკაში. 2007 წელს, ლიბიის ადმინისტრაციული მოწყობის რეორგანიზაციის დროს რაიონი გაფართოვდა ელ-ქუბის რაიონის შეერთების ხარჯზე. 

ჩრდილოეთით, რაიონს გასასვლელი აქვს ხმელთაშუა ზღვაზე.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ნალუთის რაიონი

**ნალუთის რაიონი** () — ლიბიის ერთ-ერთი რაიონი. მდებარეობს ქვეყნის ჩრდილო-დასავლეთ ნაწილში. დედაქალაქია ნალუთი, მეორე უმსხვილესი ქალაქი კი ღადამესი. 

ჩრდილოეთით და დასავლეთით რაიონს ესაზღვრება ტუნისი და ალჟირი. 

2007 წელს, ლიბიის ადმინისტრაციული მოწყობის რეორგანიზაციის დროს რაიონი გაფართოვდა ღადამესის რაიონის შემოერთების ხარჯზე, მიუხედავად იმისა, რომ საკუთრივ მისი აღმოსავლეთი ნაწილი ელ-ჯაბალ-ელ-ღარბის რაიონის შემადგენლობაში გადავიდა.

## იხილეთ აგრეთვე
* ლიბიის რაიონები

## სქოლიო
კატეგორია:ლიბიის რაიონები
ბარბარეთის ეკლესია

300px|მარჯვნივ|მინი|წმ. ბარბარეს ეკლესია
**მცხეთის წმ. ბარბარეს ეკლესია** — ეკლესია საქართველოში, მცხეთის მუნიციპალიტეტში. დგას მცხეთის ჩრდილო-დასავლეთით, განაპირა გორაკზე, შიომღვიმისკენ მიმავალი სამანქანო გზის მარცხნივ.

სამსაფეხურიან ცოკოლზე შემომდგარი დარბაზული (8,15 X 4,45 მ) ეკლესია რამდენიმე წლის წინ აღუდგენიათ. ნაგებობა არ არის გადატვირთული საფასადე მორთულობით და გამოირჩევა კარგად დამუშავებული ქვიშაქვის კვადრების წყობითა და დახვეწილი პროპორციებით. კარგად თლილი ქვებით იყო ნაწყობი ინტერიერის კედლებიც. 
ერთადერთი არქიტრავული შესასვლელი სამხრეთიდან აქვს. მყუდრო დარბაზი, რომელიც ნათთება ვიწრო სარკმლებით, აღმოსავლეთისკენ სრულდება საკურთხევლის ნახევარწრიული აბსიდით, რომელშიც იატაკიდან დაწყებული მაღალი თაღოვანი ნახევარწრიული ნიშებია მოწყობილი. ამგვარი არქიტექტურულ-გეგმარებითი ელემენტი, ინტერიერის თლილი ქვით მოპირკეთებასთან ერთად ეკლესიის თარიღს X-XI სს-ის მიჯნით შემოფარგლავს. 
დასავლეთ ფასადზე სარკმლის ზემოთ ჰქონდა ორსტრიქონიანი ასომთავრული წარწერა  რომელზეც გაირჩევა მხოლოდ სახელი სტეფანე.
ეკლესიის სამხრეთ-დასავლეთით, ერთ-ერთი მოსახლის ეზოში აღმოჩნდა ალიზის აგურით ნაგები  ადრექრისტიანული ხანის სასიმაგრო კედლის ნაშთები.

## ფოტოგალერეა

ფაილი:Saint Barbara Church In Mtskheta 01.JPG
ფაილი:Saint Barbara Church In Mtskheta 02.JPG
ფაილი:Saint Barbara Church In Mtskheta 04.JPG
ფაილი:Saint Barbara Church In Mtskheta 05.JPG

## ლიტერატურა
* ბოხოჩაძე ა., 1975: მასალები დაბა მცხეთის არქეოლოგიური რუკისათვის, „ძეგლის მეგობარი“, 39, გვ.37.
* ბულია მ.,  ჯანჯალია მ., ხოშტარია დ.,  2006: საქართველოს ძველი ქალაქები, მცხეთა, თბილისი, გვ. 91.
* Шмерлинг Р., Долидзе В., Барнавели Г., 1960: Окрестности Тбилиси, Тбилиси, ст. 23.

კატეგორია:მცხეთის მუნიციპალიტეტის ტაძრები
კუფრის აეროპორტი

**კუფრის აეროპორტი** — აეროპორტი ლიბიაში, ქალაქ კუფრის აღმოსავლეთით. აქვს რამდენიმე სანავიგაციო საშუალება. Aviation Safety Network-ის ინფორმაციით აეროპორტში ორჯერ ჰქონდა ადგილი ინციდენტს: 1975 და 2008 წლებში.

## რესურსები ინტერნეტში
* Accident history for AKF  
* Airport information for HLKF  

კატეგორია:ლიბიის აეროპორტები
გეტიზბერგის ბრძოლა

300px|მინიატიურა|გეტიზბერგის კამპანია: წითელი – კონფედერატები, ლურჯი – იუნიონისტები
**გეტიზბერგის ბრძოლა** — აშშ-ის სამოქალაქო ომის (1861-1865 წწ.) ერთ-ერთი მნიშვნელოვანი ბრძოლა ქალაქ გეტიზბერგთან. გაიმართა 1863 წლის 1-3 ივლისს;

1863 წლის ივნისის ბოლოს სამხრეთელების არმიამ გენერალ რობერტ ლის სარდლობით ქ. ვაშინგტონის ხელში ჩაგდების მიზნით დასავლეთიდან შემოუარა ჩრდილოელთა არმიას და პენსილვანიაში შეიჭრა. ჩრდილოელთა არმია გენერალ ჯორჯ მიდის სარდლობით დედაქალაქის დასაცავად მდინარე პოტომაკის ნაპირებიდან ქალაქ გეტიზბერგისაკენ დაიძრა და მის სამხრეთით გამაგრდა. 3 დღის განმავლობაში იგერიებდნენ ჩრდილოელები სამხრეთელების შეტევას და აიძულეს ისინი უკან დაეხიათ. გეტიზბერგთან გამარჯვებამ გარდატეხა შეიტანა სამოქალაქო ომში ჩრდილოელთა სასარგებლოდ.

## იხილეთ აგრეთვე 
* აშშ-ის სამოქალაქო ომი

## ლიტერატურა 
კატეგორია:აშშ-ის სამოქალაქო ომის ბრძოლები
კატეგორია:1863 წლის ბრძოლები
მგალობლიანთკარის ეკლესია

**მგალობლიანთკარის ეკლესია** — ეკლესია დგას მცხეთის გარეუბან კოდმანში, მდინარე მტკვრის მარცხენა ნაპირზე. თარიღდება XVIII-XIX საუკუნეებით.

ეკლესია დარბაზულია (6,37 X 4,63 მ), ნაგებია ნატეხი და რიყის ქვით; გამოყენებულია აგურიც (კარ-სარკმელთა თაღები და ლავგარდანი). შესასვლელი სამხრეთიდანაა. ღრმა ნახევარწრიულ აფსიდში ექვსი ნიშია. დარბაზი გეგმით კვადრატულია. დასავლეთისა და აღმოსავლეთის კედლებში თითო სარკმელია. დასავლეთის კედელი საბჯენი თაღითაა შემოსაზღვრული. თაღი ცილინდრული კამარის ქუსლის დონეზე იკვეთება. ეკლესიის ლავგარდანი აგურისაა (ორ ჰორიზონტალურ რიგად დალაგებულ აგურებს შორის ჩასმულია სამკუთხად ნაშვერი აგურები).

## ლიტერატურა
კატეგორია:მცხეთის მუნიციპალიტეტის ტაძრები
კატეგორია:XVIII საუკუნის ეკლესიები